Foto: Anadolu Rim papasi Frantsisk Vatikanda Turkiya prezidenti Rajab Toyyib Erdo‘g‘anni qabul qildi. Bu haqda Reuters xabar bermoqda. Erdo‘g‘an pontifik bilan suhbatdan avval Yaqin Sharq hamda Al-Quds bilan bog‘liq vaziyatni muhokama qilish istagida ekanini ma’lum qildi. Agentlikning ta’kidlashicha, Frantsisk va Erdo‘g‘an taxminan 50 daqiqa yakkama-yakka suhbatlashgan. Rim papasi muzokaralardan so‘ng Turkiya prezidentiga farishta va ajdaho tasvirlangan bronza medalonni hadya qildi. «Bu tinchlik farishtasi, u urush iblisini bo‘g‘moqda. Bu tartib va adolat asosiga qurilayotgan tinchlik timsoli», - deya aytib o‘tdi Frantsisk. Erdo‘g‘anning Vatikanga tashrifi kichik norozilik aksiyasi bilan kechdi, unda kurdlar va ularning tarafdorlari ishtirok etdi. Politsiya tartibsizliklarga yo‘l qo‘ymaslik uchun Turkiya yetakchisi boradigan joylarni o‘rab oldi.